CELEX: 32017D0388
Language: el
Date: 2017-03-06 00:00:00
Title: Απόφαση (ΕΕ) 2017/388 της Επιτροπής, της 6ης Μαρτίου 2017, που επιβεβαιώνει τη συμμετοχή του Ηνωμένου Βασιλείου της Μεγάλης Βρετανίας και της Βόρειας Ιρλανδίας στον κανονισμό (ΕΕ) 2016/794 του Ευρωπαϊκού Κοινοβουλίου και του Συμβουλίου για τον Οργανισμό της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ)

7.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 59/39
            
         ΑΠΌΦΑΣΗ (ΕΕ) 2017/388 ΤΗΣ ΕΠΙΤΡΟΠΉΣ
   της 6ης Μαρτίου 2017
   που επιβεβαιώνει τη συμμετοχή του Ηνωμένου Βασιλείου της Μεγάλης Βρετανίας και της Βόρειας Ιρλανδίας στον κανονισμό (ΕΕ) 2016/794 του Ευρωπαϊκού Κοινοβουλίου και του Συμβουλίου για τον Οργανισμό της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη το πρωτόκολλο αριθ. 21 για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, και ιδίως το άρθρο 4,
   Εκτιμώντας τα ακόλουθα:
   
               (1)
            
            
               Με επιστολή της 16ης Δεκεμβρίου 2016 προς τον Πρόεδρο του Συμβουλίου, το Ηνωμένο Βασίλειο γνωστοποίησε την πρόθεσή του να συμμετάσχει στον κανονισμό (ΕΕ) 2016/794 του Ευρωπαϊκού Κοινοβουλίου και του Συμβουλίου (1).
            
         
               (2)
            
            
               Το Ηνωμένο Βασίλειο συμμετέχει ήδη στην Ευρωπόλ που ιδρύθηκε με την απόφαση 2009/371/ΔΕΥ του Συμβουλίου (2). Δεν υπάρχουν ειδικοί όροι για τη συμμετοχή του Ηνωμένου Βασιλείου στον κανονισμό (ΕΕ) 2016/794 ούτε ανάγκη λήψης μεταβατικών μέτρων.
            
         
               (3)
            
            
               Η συμμετοχή του Ηνωμένου Βασιλείου στον κανονισμό (ΕΕ) 2016/794 θα πρέπει, συνεπώς, να επιβεβαιωθεί.
            
         
               (4)
            
            
               Για να επιτραπεί στο Ηνωμένο Βασίλειο να συνεχίσει να συμμετέχει στην Ευρωπόλ από την 1η Μαΐου 2017 όταν θα αρχίσει να εφαρμόζεται ο κανονισμός (ΕΕ) 2016/794, η παρούσα απόφαση θα πρέπει να αρχίσει να ισχύει την επομένη της δημοσίευσής της,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμμετοχή του Ηνωμένου Βασιλείου της Μεγάλης Βρετανίας και της Βόρειας Ιρλανδίας στον κανονισμό (ΕΕ) 2016/794 επιβεβαιώνεται.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 6 Μαρτίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  Κανονισμός (ΕΕ) 2016/794 του Ευρωπαϊκού Κοινοβουλίου και του Συμβουλίου, της 11ης Μαΐου 2016, για τον Οργανισμό της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ) και την αντικατάσταση και κατάργηση των αποφάσεων του Συμβουλίου 2009/371/ΔΕΥ, 2009/934/ΔΕΥ, 2009/935/ΔΕΥ, 2009/936/ΔΕΥ και 2009/968/ΔΕΥ, (ΕΕ L 135 της 24.5.2016, σ. 53).
   
      (2)  Απόφαση 2009/371/ΔΕΥ του Συμβουλίου, της 6ης Απριλίου 2009, για την ίδρυση Ευρωπαϊκής Αστυνομικής Υπηρεσίας (Ευρωπόλ) (ΕΕ L 121 της 15.5.2009, σ. 37).